Diari Oficial de la Generalitat Valenciana


Sumari del DOGV 3253, del 29-05-1998 (1998/4186)

ORDRE conjunta de 7 de maig de 1998, de la Conselleria de Cultura, Educació i Ciència i de la Conselleria de Medi Ambient, per la qual es convoca un concurs públic de projectes d'educació ambiental, i ajudes i subvencions per a la seua realització, dirigit a centres docents dels nivells no universitaris, públics i privats concertats, de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3253

Data del DOGV
:   29-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4186


Data del document
:   07-05-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE conjunta de 7 de maig de 1998, de la Conselleria de Cultura, Educació i Ciència i de la Conselleria de Medi Ambient, per la qual es convoca un concurs públic de projectes d'educació ambiental, i ajudes i subvencions per a la seua realització, dirigit a centres docents dels nivells no universitaris, públics i privats concertats, de la Comunitat Valenciana. [1998/X4186]
  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 2, estableix com un dels principis que regulen l'activitat educativa la formació en el respecte i la defensa del medi ambient.
  
No obstant, el concepte d'educació ambiental ha anat canviant, des de la visió d'educar per a conservar, passant per educar per a conscienciar, fins l'actualitat que se centra en educar per a canviar.
  
L'Agenda 21, pla d'acció de la Cimera de Rio de 1992, dóna un protagonisme als xiquets i als joves en relació al desenvolupament sostenible, insistint en el fet que tots hem de buscar un futur comú, que faça possible satisfer les necessitats del present, sense posar en perill la capacitat de les generacions futures en la satisfacció de les seues.
  
Des de la Cimera de la Tierra de Río, s'inicia una nova concepció de l'educació ambiental, com a opció per a la formació moral, política i social dels ciutadans davant la crisi ecològica. El desenvolupament sustentable vincula definitivament qualsevol estratègia educativa a una visió global, ambiental i no sols ecològica, de les possibles alternatives per a un futur socialment equitatiu i ecològicament sustentable.
  
La nova ordenació del sistema educatiu considera l'educació ambiental com un tema transversal, perquè no correspon de manera exclusiva a una única àrea del currículum, però està present de forma global en els objectius i continguts de totes elles.
  
Atès el seu caràcter transversal, l'educació ambiental és responsabilitat del professorat i, per extensió, de tota la comunitat educativa. El centre docent com a institució s'ha d'ocupar de l'educació ambiental de tot el seu alumnat. Per això, l'Ordre de 20 de desembre de 1994, del conseller d'Educació i Ciència, que dicta instruccions per al desenvolupament de l'educació en valors, regula que els centres docents programaran els temes transversals, que s'inclouran en el projecte educatiu i en el projecte curricular (d'educació infantil, primària, secundària obligatòria i postobligatòria), i organitzaran totes les activitats educatives habituals conforme als valors que configuren els temes transversals.
  
En conseqüència, l'educació ambiental ha de concretar-se en un projecte de centre que permeta la participació de tota la comunitat educativa, que incloga propostes de millora i que intente realitzar-les, ja que si la nostra forma de viure encara no és sostenible, l'escola, obrint-se a la innovació, pot servir també per a transformar el seu entorn i ajudar a construir una societat sustentable.
  
La Conselleria de Cultura, Educació i Ciència i la Conselleria de Medi Ambient de la Generalitat Valenciana són conscients de la importància de l'educació ambiental i tenen en compte els programes internacionals de les Nacions Unides (PNUMA) i de la UNESCO (PIEA), les recomanacions dels Ministres d'Educació de la Unió Europea, i els objectius de la política de medi ambient assenyalats en la Carta de les Nacionalitats i Regions Europees per al Medi Ambient (Carta de València de 1995). Per això, brinden als centres docents, a l'alumnat i al professorat, la possibilitat de descobrir i valorar el patrimoni natural, social i cultural de les terres valencianes, dins del context històric, social i lingüístic propi, així com els recursos i l'assessorament institucional dels Centres d'Educació Ambiental (CEA), dels Centres d'Informació dels Espais Protegits (CI), dels Centres de Formació, Innovació i Recursos Educatius (CEFIRE) i de la Inspecció d'Educació.
  
Per això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENEM
  
Primer. Convocatòria
  
Convocar un concurs públic de projectes d'educació ambiental i ajudes i subvencions per a la seua realització, i aprovar les bases per les quals es regirà la convocatòria, que figuren en l'Annex I.
  
Segon. Finançament
  
Les ajudes i subvencions concedides tindran la finalitat de sufragar parcialment les despeses de funcionament que genere al centre docent la realització dels projectes d'educació ambiental. En tot cas, la quantitat concedida no podrà excedir el total de les despeses que li genere al centre la realització dels projectes.
  
Les ajudes i subvencions seran sufragades a càrrec dels capítols i línies del pressupost de la Conselleria de Cultura, Educació i Ciència de la Generalitat Valenciana per a l'exercici de 1998, pels següents imports màxims:
  
1. Per a la realització de les activitats dels projectes d'educació ambiental, als centres docents públics se'ls lliurarà una quantitat a càrrec del capítol II del programa 421.30, per un import global màxim de 27.912.488 PTA.
  
2. Per a la realització de les activitats dels projectes d'educació ambiental, els centres docents privats concertats podran sol·licitar una subvenció a càrrec del capítol IV del programa 421.30, de la línia 58139.531, per un import global màxim de 4.700.000 PTA.
  
DISPOSICIONS FINALS
  
Primera
  
La Conselleria de Cultura, Educació i Ciència i la Conselleria de Medi Ambient es reserven el dret de difondre i publicar els treballs dels projectes que hagen sigut seleccionats, durant el temps màxim d'un any.
  
Segona
  
S'aplicarà el text refós de la Llei d'Hisenda Pública de la Generalitat Valenciana, en el cas dels centres docents privats concertats, i la Llei de Pressupostos de la Generalitat Valenciana per a 1998, per als centres públics, en tots aquells aspectes que no regule aquesta ordre.
  
Tercera
  
Es delega en la Direcció General d'Ordenació i Innovació Educativa i Política Lingüística i en la Direcció General d'Educació Ambiental la facultat de resoldre la concessió de les ajudes i subvencions que regula aquesta Ordre, i se'ls autoritza a adoptar les mesures que siguen necessàries per al seu compliment i desplegament, i a resoldre totes les incidències que es plantegen en la seua interpretació i execució.
  
Quarta
  
Aquesta Ordre entrarà en vigor l'endemà de la seua publicació al Diari Oficial de la Generalitat Valenciana.
  
Contra aquesta Ordre, que esgota la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la seua publicació, prèvia comunicació a la Conselleria de Cultura, Educació i Ciència, segons el que disposen l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 57 i 58 de la Llei Reguladora de la Jurisdicció Contenciosa Administrativa.
  
València, 7 de maig de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
El conseller de Medi Ambient,
  
JOSÉMANUEL CASTELLÁ ALMIÑANA
  
Annex I
  
Bases de la convocatòria de projectes d'educació ambiental
  
Primera. Objecte
  
Facilitar la formació del professorat i les ajudes i subvencions necessàries per a l'ús d'equipaments i recursos, perquè els centres docents realitzen projectes d'educació ambiental, introduint innovacions i experimentacions didàctiques, que contribuïsquen al desenvolupament sostenible.
  
Segona. Modalitats de projectes
  
Modalitat A
  
Projectes per a participar en les activitats programades pels Centres d'Educació Ambiental de la Conselleria de Cultura, Educació i Ciència i els Centres d'Informació dels Espais Naturals Protegits de la Conselleria de Medi Ambient, que figuren en l'Annex II, i que tenen el títol genèric: "Introducció de l'educació ambiental als centres docents".
  
La participació té un caràcter formatiu per al professorat, equivalent a la realització d'un mòdul de formació i experimentació d'una duració mínima de 60 hores, distribuïdes de la següent forma:
  
- Reflexió teòrica del professorat (en sessions a partir de les 17 hores): 15 hores.
  
- Elaboració del projecte: 9 hores.
  
- Presentació i aprovació del projecte en el CEA o CI: 9 hores.
  
- Realització del projecte en l'equipament (una sessió com a mínim): 9 hores.
  
- Coordinació, seguiment i avaluació del projecte en el centre docent: 9 hores.
  
- Elaboració d'una memòria: 9 hores.
  
La Direcció General d'Ordenació i Innovació Educativa i Política Lingüística, a través del Servei de Programes d'Innovació i Suport Escolar, expedirà la corresponent certificació de participació al professorat, una vegada complits els requisits establits en la base novena de la convocatòria.
  
Modalitat B
  
Projectes que els centres docents elaboren de forma autònoma, per a realitzar activitats en equipaments d'educació ambiental de la Comunitat Valenciana, diferents dels Centres d'Educació Ambiental i dels Centres d'Informació; o per a desenvolupar-los en els CEA o CI, sense acollir-se a les activitats programes com a "Introducció de l'educació ambiental en els centres docents".
  
La modalitat B contempla aquelles activitats que el centre docent programa per a realitzar en diferents equipaments, com ara: granja-escola, aules de naturalesa, centres d'educació ambiental, albergs, jardins botànics, etc., o en Centres d'Educació Ambiental o Centres d'Informació.
  
Modalitat C
  
Projectes que faciliten la inclusió de l'educació ambiental com a tema transversal en el projecte educatiu i en els projectes curriculars.
  
Els projectes podran tractar temes com: l'aigua, els residus sòlids, l'educació per a la sostenibilitat, el bosc o la costa (Coastwatch), etc.
  
Tercera. Destinataris i forma de participació
  
Podran participar en aquesta convocatòria els centres docents públics i privats concertats de la Comunitat Valenciana, que estan impartint els ensenyaments següents:
  
- Educació Infantil.
  
- Educació Primària.
  
- Educació Secundària Obligatòria, BUP, FP i Ensenyaments de Règim Especial.
  
- Educació Especial.
  
- Educació de les Persones Adultes.
  
Els projectes podran ser presentats pel claustre de professors, departaments, seminaris, equips de cicle o nivell, o professorat destinant en un o diferents centres docents.
  
Quarta. Sol·licituds i documentació
  
1. Sol·licituds
  
Els centres docents públics i privats concertats podran participar en la convocatòria, emplenant els models de sol·licitud que s'indiquen a continuació:
  
a) Per a projectes de la modalitat A, s'emplenarà i trametrà la sol·licitud que figura en l'annex III.
  
b) Per a projectes de la modalitat B, s'emplenarà i trametrà la sol·licitud que figura en l'annex IV.
  
c) Per a projectes de la modalitat C, s'emplenarà i trametrà la sol·licitud que figura en l'annex V.
  
2. Documentació complementària
  
a) En totes les modalitats s'adjuntarà a la sol·licitud el projecte, que especificarà, com a mínim:
  
- Tema i objectius proposats per a la promoció de l'educació en valors mediambientals, referits als àmbits de coneixements, hàbits i actituds.
  
- Relació entre el projecte presentat i el projecte educatiu de centre i els projectes curriculars corresponents.
  
- Professorat implicat.
  
- Interdisciplinarietat que comporta.
  
- Repercussió del projecte en el propi entorn del centre.
  
- Col·laboració dels diferents membres de la comunitat educativa i de diverses institucions.
  
- Pla de treball: activitats programades per a ser fetes per l'alumnat; calendari previst; metodologia; criteris previstos per a avaluar el projecte.
  
b) Certificació de l'aprovació del Consell Escolar del centre o centres on es farà el projecte, o de l'òrgan competent, segons model que figura en l'annex VII.
  
Cinquena. Presentació i termini
  
1. Les sol·licituds, acompanyades de la documentació que figura en les bases de la convocatòria, es dirigiran al director territorial de Cultura i Educació corresponent i es podran presentar en el Registre de les Direccions Territorials de Cultura i Educació o per qualsevol altra de les formes establides en l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. El termini de presentació de sol·licituds és de 30 dies naturals, comptats a partir de l'endemà de la publicació de aquesta Ordre al Diari Oficial de la Generalitat Valenciana.
  
S'entendrà que les sol·licituds han tingut entrada en la data en què siguen lliurades en les oficines mencionades en l'apartat anterior. Si el termini finalitza en un dissabte, en què les oficines estiguen tancades, s'entendrà prorrogat al primer dia hàbil següent.
  
Sisena. Ajudes i Subvencions
  
1. Els centres públics podran presentar projectes de les diferents modalitats. Per tal de desenvolupar els projectes, podran sol·licitar una sobredotació per despeses extraordinàries de funcionament. Per a això, trametran un pressupost per cada projecte presentat, detallat per conceptes, segons el model que figura en l'annex VI, en el termini indicat en la base Cinquena.
  
2. Els centres privats concertats podran presentar, també, projectes de les diferents modalitats. Per tal de desenvolupar els projectes, podran sol·licitar subvencions. Per a això, trametran un pressupost per cada projecte presentat, detallat per conceptes, segons el model que figura en l'annex VI, en el termini indicat en la base Cinquena, acreditant a més el compliment dels requisits establits en l'Ordre de la Conselleria d'Economia i Hisenda, de 30 de maig de 1996 (DOGV núm. 2.775).
  
3. L'import màxim de cada ajuda o subvenció per a cadascun dels projectes seleccionats serà de 125.000 PTA., per als projectes de la modalitat A; de 200.000 PTA., per a projectes de la modalitat B; de 300.000 PTA., per als projectes de la modalitat C. L'ajuda o subvenció es destinarà al finançament de les següents despeses derivades de l'execució del projecte: material fungible, bibliografia, desplaçaments, ús d'equipaments d'educació ambiental i reprografia.
  
Setena. Comissió de selecció
  
1. La selecció de projectes i la proposta de concessió d'ajudes i subvencions serà realitzada per una Comissió, formada per:
  
- President: el director general d'Ordenació i Innovació Educativa i Política Lingüística o la persona en qui delegue.
  
- Vocals:
  
Els tres subdirectors territorials d'Educació o la persona designada a l'efecte pel director territorial corresponent.
  
Un/a inspector/a d'Educació designat/da pel director general d'Ordenació i Innovació Educativa i Política Lingüística.
  
El cap de la Secció d'Extensió Educativa de la Direcció General d'Ordenació i Innovació Educativa i Política Lingüística.
  
Un/a funcionari/a, tècnic/a en educació ambiental, designat/da per la directora general d'Educació Ambiental.
  
Tres professors/es responsables dels Centres d'Educació Ambiental, designats/des pel director general d'Ordenació i Innovació Educativa i Política Lingüística.
  
- Secretari/ària: un/a funcionari/ària administratiu/va designat/da pel director general d'Ordenació i Innovació Educativa i Política Lingüística.
  
2. La Comissió podrà dotar-se de l'assessorament dels tècnics que considere oportú per a completar la valoració dels projectes.
  
3. El funcionament de la Comissió s'ajustarà al que disposen l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Vuitena. Criteris de selecció
  
Els projectes presentats seran seleccionats, als efectes de realitzar la corresponent proposta d'assignació econòmica, aplicant els següents criteris:
  
1. Qualitat tècnica del projecte: fins 10 punts.
  
- Grau de promoció de l'educació en valors mediambientals, referits als àmbits de coneixements, hàbits i actituds: fins 4 punts.
  
- Relació entre el projecte presentat i el projecte educatiu de centre i els projectes curriculars: fins 2 punts.
  
- Percentatge del professorat implicat: fins 1 punt.
  
- Interdisciplinarietat: fins 1 punt.
  
- Repercussió en la millora del propi entorn: fins 1 punt.
  
- Col·laboració dels diferents membres de la comunitat educativa i de diverses institucions: fins 1 punt.
  
2. Temes inclosos en campanyes o programes institucionals d'educació ambiental: fins 2 punts.
  
3. Centres docents que estiguen desenrotllant un projecte de compensació educativa segons les Resolucions de 29 d'octubre de 1997 (publicada en el DOGV de 12.12.97) o de 2 d'octubre de 1997 (publicada en el DOGV de 29.10.97): fins 3 punts.
  
4. Tindran preferència els centres que no han participat en les convocatòries d'educació ambiental de 1996 i 1997, sempre que obtinguen un mínim de 5 punts en l'apartat 1 (qualitat tècnica del projecte).
  
5. Els projectes que podran ser seleccionats del total dels presentats per cada centre en les tres modalitats dependrà de les unitats que tinga: un màxim de 3 projectes per a centres de 21 unitats o més; 2 projectes per a centres entre 20 i 9 unitats; i 1 projecte per a aquells centres de 8 unitats o menys. No obstant, una vegada realitzada l'adjudicació de les ajudes i subvencions, aplicant el criteri anterior, si hi haguera disponibilitat pressupostària s'atendria als altres projectes presentats, segons la puntuació obtinguda.
  
Novena. Publicació de la resolució
  
1. Resolució provisional:
  
a) La Comissió de Selecció, en funció de la puntuació obtinguda, elaborarà la relació provisional de projectes seleccionats, fent constar les assignacions econòmiques adjudicades, que es farà pública als taulers d'anuncis de la Conselleria de Cultura, Educació i Ciència i de la Conselleria de Medi Ambient, i de les respectives Direccions Territorials.
  
b) Hi haurà un termini de 8 dies naturals per a fer reclamacions davant la Comissió de Selecció, que les resoldrà i elevarà la proposta definitiva a la Direcció General d'Ordenació i Innovació Educativa i Política Lingüística i a la Direcció General d'Educació Ambiental.
  
2. Resolució definitiva:
  
a) Vista la proposta de la Comissió de Selecció, la Direcció General d'Ordenació i Innovació Educativa i Política Lingüística i la Direcció General d'Educació Ambiental dictaran la Resolució definitiva de la convocatòria, que serà publicada en el Diari Oficial de la Generalitat Valenciana.
  
b) Si passen tres mesos des de l'endemà de la finalització del termini per a la presentació de les sol·licituds, sense recaure resolució expressa, s'entendran denegades.
  
Deu. Obligacions dels beneficiaris
  
L'acceptació de la realització dels projectes i la percepció de les ajudes i subvencions per part dels centres, implica els compromisos següents:
  
1. Realització del projecte d'educació ambiental.
  
2. Presentació a la Direcció Territorial de Cultura i Educació corresponent de dos exemplars de la memòria del projecte, abans del dia 10 de juliol de 1998.
  
3. Assistència del professorat implicat en el projecte a les jornades de formació i de seguiment que siguen convocades.
  
4. Justificació econòmica de la quantitat ingressada als centres públics o de les subvencions rebudes pels centres privats concertats segons s'indica en la base Onze.
  
5. Facilitar l'accés a la informació requerida en les actuacions de seguiment del projecte, que realitzen la Conselleria de Cultura, Educació i Ciència i la Conselleria de Medi Ambient.
  
Onze. Percepció i justificació de les ajudes i subvencions
  
1. Els centres públics rebran la quantitat adjudicada, una vegada acceptada expressament la realització del projecte d'educació ambiental a través d'un escrit de la direcció del centre a la Direcció General d'Ordenació i Innovació Educativa i Política Lingüística. El lliurament de la quantitat es realitzarà a través d'ordres de pagament en ferm, a proposta de la Conselleria de Cultura, Educació i Ciència i a càrrec del seu pressupost anual, com disposa l'art. 11 de la Llei 15/1997, de 29 de desembre, de Pressupostos de la Generalitat Valenciana per a 1998.
  
Atès el caràcter de sobredotació per despeses extraordinàries de funcionament, en els documents de control de l'activitat econòmica del centre, hauran d'especificar-se clarament els ingressos i les despeses que es produïsquen per raó de aquesta convocatòria. Així mateix, s'adjuntarà la justificació de l'import de la quantitat concedida, a la justificació anual que han d'efectuar, segons disposa l'Ordre de 18 de maig de 1995, de la Conselleria de Cultura, Educació i Ciència (publicat en el DOGV núm. 2.526).
  
Els centres privats concertats percebran l'ajuda atorgada després de la justificació del compliment de la finalitat perquè va ser concedida. Per això, trametran els documents corresponents originals, o les seus fotocòpies compulsades, a la Direcció General d'Ordenació i Innovació Educativa i Política Lingüística.
  
Tota alteració de les condicions tingudes en compte per a la concessió de les subvencions, i en tot cas, l'obtenció concurrent de subvenció o ajuda atorgada per altres administracions o entitats públiques o privades, podrà donar lloc a la modificació de la resolució de concessió.
  
L'import de les subvencions, en cap cas, no podrà ser de quantia que, aïlladament o sumada a les subvencions o ajudes d'altres administracions públiques o privades, supere el cost de l'activitat a desenvolupar pel beneficiari.
  
Procedirà el reintegrament de les quantitats percebudes i l'exigència de l'interès de demora des del moment de pagament de la subvenció en els següents casos: incompliment de l'obligació de justificació; obtenció de la subvenció sense reunir les condicions requerides per a això; incompliment de la finalitat per a la qual la subvenció fou concedida; incompliment de les condicions imposades als beneficiaris en la concessió de la subvenció. Igualment, quan la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat.
  
Quan en l'exercici de les funcions d'inspecció o control es deduïsquen indicis de la incorrecta obtenció, gaudiment o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol altre document relatiu a les operacions en què els indicis es manifesten.
  
2. L'escrit d'acceptació i els documents justificatius a què fa referència el punt 1 de aquesta base, es podran presentar en els Registres de les Direccions Territorials de Cultura i Educació o per qualsevol altra de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El termini de presentació dels documents serà de 30 dies naturals comptats a partir de l'endemà al de la publicació de la Resolució definitiva en el Diari Oficial de la Generalitat Valenciana.
  
S'entendrà que els documents han tingut entrada en la data en què foren lliurats en les mencionades oficines. Si el termini finalitza en un dissabte en què les oficines estiguen tancades, s'entendrà prorrogat al primer dia hàbil següent.
  
Annex II
  
Localització i característiques dels Centres d'Educació Ambiental i dels Centres d'Informació dels Espais Naturals Protegits en què es poden desenvolupar projectes de la modalitat A:
  
1. CEA Racó de l'Olla (el Saler-València): Estudi del Parc Natural. Els seus ecosistemes (albufera, marjal, dunes, mallades i platja). Usos i problemàtiques ambientals.
  
2. CEA El Termet (Vila-real): Riu Millars (aprofitament d'aigües, curs baix). Ecosistema urbà. Estudi de la Serra d'Espadà.
  
3. CEA Aula de la Mar (Benicàssim): L'equilibri ambiental al litoral. Explotació i utilització dels recursos marins. Les problemàtiques mediambientals de les zones costeres. Turisme i medi ambient.
  
4. CEA Benacantil (Alacant): Ecosistema urbà i bosc mediterrani, Illa de Tabarca.
  
5. CEA Almafrà (Benidorm): Ecosistema urbà. Turisme i Medi Ambient. L'aigua.
  
6. CEA La Casella-Murta (Alzira): El bosc mediterrani. L'equilibri ambiental. Coneixement del medi natural.
  
7. CEA Casa de la Natura (Gandia): Riu Serpis. Apicultura. Agricultura biològica. Les problemàtiques mediambientals. Seminari europeu: "Aigua: massa i massa poca".
  
8. Gabinet didàctic del Jardí Botànic de València: Jardí Botànic.
  
9. CEA Hort de Trènor (Torrent): Proposta botànica. Impacte humà del barranc de Torrent. Zona humida del barranc de Cortitxelles.
  
10. Centre d'Informació del Parc Natural de l'Albufera (Racó de l'Olla de València): Estudi de la flora i fauna de les zones humides. Estudi de l'ecosistema d'un llac i l'etnologia.
  
11. Centre d'Informació del Parc Natural del Prat de Cabanes-Torreblanca, Centre d'Aqüicultura de Torre de la Sal (Cabanes): Estudi de la flora i fauna (ictiofauna i avifauna principalment). Ecosistema platja. Impactes humans (extracció de turba).
  
12. Centre d'Informació del Parc Natural del Fondó (Elx-Crevillente): Estudis de fauna i flora. Estudi integral de l'aigua (importància, consum, zones humides, etc.).
  
13. Centre d'Informació del Parc Natural del Carrascar de la Font Roja, cases de la propietat municipal al Santuari (Alcoi): Estudi de la vegetació, fauna i etnologia (les caves o pous de neu).
  
14. Centre d'Informació del Parc Natural del Penyal d'Ifac, Aula del Penyal (Calp): Estudi de la vegetació a través d'un viver didàctic. Pràctiques de biologia marina.
  
15. Centre d'Informació del Parc Natural del Montgó, Casa de Torrecremada (Dénia), Casa de la Cultura (Xàbia): Estudi de la vegetació autòctona i d'etnologia.
  
16. Centre d'Informació del Parc Natural de les Salines de Santa Pola, Casa Forestal de Guardamar del Segura (Guardamar del Segura): Estudi de l'avifauna i de l'activitat salinera.
  
17. Centre d'Informació del Parc Natural de les Llacunes de la Mata-Torrevieja, Casa Forestal de la Mata (Torrevieja): Estudi de la flora i fauna i de l'activitat salinera.
  
18. Centre d'Informació del Parc Natural de la Marjal de Pego-Oliva: Estudi de la flora i fauna de les zones humides.
  
19. Centre d'Informació del Paratge Natural del Desert de les Palmes, La Bartola (Benicàssim): Estudis de la vegetació, fauna i geologia. Tècniques i pràctiques de repoblacions. Treballs en vivers forestals.
  
20. Centre d'Informació de la Reserva Natural de les Illes Columbretes, Planetari de Castelló (Castelló de la Plana): La fragilitat de les illes impossibilita la instal·lació en elles d'un centre. Permet una aproximació al coneixement de les seues característiques generals (insularitat, especiació, etc.).
  
Annex III
  
Sol·licitud del centre per a participar en projectes d'educació ambiental de la modalitat A (a la sol·licitud se li adjuntarà el projecte o projectes)
  
a) Dades del Centre:
  
Règim: Públic ............ [ ] (marcar una X)
  
Privat concertat .......... [ ]
  
Nom: ....................................................... Codi: ........................
  
Direcció: ..................................................... C.P. ........................
  
Localitat: ...................................... Prov.: .....................................
  
Tel.: ........................ FAX: ........................
  
Nivells d'ensenyament que s'imparteixen: ..................................
  
N. total d'unitats: .........................................................................
  
N. de professors/res: ....................................................................
  
b) Sol·licita
  
Centres d'Educació Ambiental, Nombre Nivell Professorat responsable
  
Centres d'Informació dels Espais de grups del projecte
  
Naturals Protegits.
  
..................................................... ................ ............. .....................................
  
..................................................... ................ ............. .....................................
  
..................................................... ................ ............. .......................................................................................... ................ ............. .....................................
  
..................................................... ................ ............. .....................................
  
.....................,......... d ......... de 1998
  
EL/LA DIRECTOR/A O TITULAR DEL CENTRE
  
SR. DIRECTOR TERRITORIAL DE CULTURA I EDUCACIÓ D \_\_\_\_\_\_\_\_\_\_\_\_\_\_\_\_\_
  
Annex IV
  
Sol·licitud del centre per a participar en projectes d'educació ambiental de la modalitat B (a la sol·licitud se li adjuntarà el projecte o projectes)
  
a) Dades del Centre:
  
Règim: Públic ............. [ ] (marcar una X)
  
Privat concertat .......... [ ]
  
Nom: ....................................................... Codi: ........................
  
Direcció: ..................................................... C.P. ........................
  
Localitat: ...................................... Prov.: .....................................
  
Tel.: ........................ FAX: ........................
  
Nivells d'ensenyament que s'imparteixen: ..................................
  
N. total d'unitats: .........................................................................
  
N. de professors/res: ....................................................................
  
b) Sol·licita
  
Equipaments d'Educació N. de Nivell Professorat responsable Ambiental grups del projecte
  
..................................................... ................ ............. .....................................
  
..................................................... ................ ............. .....................................
  
..................................................... ................ ............. .....................................
  
..................................................... ................ ............. .....................................
  
.....................,......... d ......... de 1998
  
EL/LA DIRECTOR/A O TITULAR DEL CENTRE
  
SR. DIRECTOR TERRITORIAL DE CULTURA I EDUCACIÓ D \_\_\_\_\_\_\_\_\_\_\_\_\_\_\_\_\_
  
Annex V
  
Sol·licitud del centre per a participar en projectes d'educació ambiental de la modalitat C (a la sol·licitud se li adjuntarà el projecte o projectes)
  
a) Dades del Centre
  
Règim: Públic ............. [ ] (marcar una X)
  
Privat concertat .......... [ ]
  
Nom: ....................................................... Codi: ........................
  
Direcció: ..................................................... C.P. ........................
  
Localitat: ...................................... Prov.: .....................................
  
Tel.: ........................ FAX: ........................
  
Nivells d'ensenyament que s'imparteixen: ..................................
  
N. total d'unitats: .........................................................................
  
N. de professors/res: ....................................................................
  
b) Títol del projecte i professorat responsable
  
..............................................................................................................................................................................................................................................................................................................................................................................................................................................................................................................................................................................................................................................................................................................................................................................
  
.....................,......... d ......... de 1998
  
EL/LA DIRECTOR/A O TITULAR DEL CENTRE
  
SR. DIRECTOR TERRITORIAL DE CULTURA I EDUCACIÓ D \_\_\_\_\_\_\_\_\_\_\_\_\_\_\_\_\_
  
Annex VI
  
Pressupost del projecte d'educació ambiental
  
a) Dades del Centre
  
Règim públic ............. [ ] (marcar una X)
  
Privat concertat .......... [ ]
  
Nom: ............................................................................................
  
Direcció:....................................................... CP: ........................
  
Localitat: ............... Prov.: .............. Tel: .............. FAX: .............
  
Codi centre: ............................................. CIF: ..........................
  
Nom entitat bancària: ..................................................................
  
Direcció sucursal: ...................................... Localitat: .................
  
Codi sucursal: .................. Núm. Compte: ..................................
  
b) Projecte
  
Modalitat: A [ ] (marcar una X)
  
 B [ ]
  
 C [ ]
  
Títol del projecte: .........................................................................
  
Professorat responsable: ..............................................................
  
c) Previsions econòmiques
  
Concepte Quantitat
  
Desplaçaments .................................
  
Ús d'equipaments d'E.A. .................................
  
Material fungible .................................
  
Bibliografia .................................
  
Reprografia .................................
  
 Total:................PTA.
  
................................. ,...... d ..........de 1998
  
EL/LA DIRECTOR/A O TITULAR DEL CENTRE
  
SR. DIRECTOR TERRITORIAL DE CULTURA I EDUCACIÓ D \_\_\_\_\_\_\_\_\_\_\_\_\_\_\_\_\_
  
Annex VII
  
Certificació d'aprovació dels projectes d'educació ambiental
  
Sr./Sra.: .....................................................................................
  
director/a del centre: ................................. Codi:.........................
  
CERTIFICA:
  
Que dins de les activitats del centre per al curs 1998-99, es preveu la realització del/dels projectes d'educació ambiental, anomenats:
  
..................................................................................................................................................................................................................................................................................................................................................................................................................................................................................................................................................................................................................................................................
  
que tenen l'aprovació dels òrgans competents.
  
I, perquè conste, als efectes previstos en l'Ordre de convocatòria, estenc el certificat a
  
..................................., .......... d ......................... d ............